قهرمان ماراش مرکزلی زلز‌له‌لردن سونرا قورتارما اکیپلری، یاشاملا اؤلوم آراسیندا قالان وطنداشلارا یاردیم الی اوزاتماق اوچون وار گوجو ایله چالیشیر.
ییخینتیلار آلتیندان قورتاریلان جانلار، یانان اۆرکلریمیزه بیر آز دا اولسا سو سه‌پیر. «معجزه قورتولوشلار» بوتون تورکیه‌نی دویغولاندیریر.
«عصرین فلاکتی» اولاراق تانیملانان زلز‌له‌لرین ۲۲۲-جی ساعاتیندا، قهرمان ماراشین اون‌ایکی‌شوبات ائلچه‌سینده داوام ائتدیریلن آختارما قورتارما چالیشمالاری نتیجه‌سینده ۴۲ یاشینداکی ملیکه امام‌اوغلو ییخینتیلار آلتیندان ساغ چیخاریلاراق خسته‌خانایا چاتدیریلدی.
دول‌قدیراوغلو ائلچه‌سینده داوام ائتدیریلن قورتارما چالیشمالاری نتیجه‌سینده ایسه زلز‌له‌نین ۲۲۷-جی ساعاتیندا ۷۴ یاشینداکی جمیله که‌کچ قورتاریلاراق خسته‌خانایا آپاریلدی.
حاتایین مرکز آنتاکیا ائلچه‌سینده ده ییخینتیلار آلتیندان بیر قادین و ایکی اوشاق زلز‌له‌نین ۲۲۸-جی ساعاتیندا چیخاریلدی. چیخاریلان وطنداشلار ایلک موداخیله‌لردن سونرا ساغلیق اکیپلرینه وئریلدی.
